סיאנדה קולו

סיאנדה קולו (באנגלית: Siyanda Xulu; נולד ב-30 בדצמבר 1991 בדרבן) הוא כדורגלן דרום אפריקאי המשחק בעמדת הבלם בסופרספורט יונייטד ובנבחרת דרום אפריקה.

קריירה
קולו החל לשחק כדורגל במחלקת הנוער של רויאל קוסטאל במולדתו, ובגיל 17 הצטרף לקבוצת הנוער של קייזר צ'יפס. 

בשנת 2009 חתם בקבוצת ממלודי סאנדאונס, במדיה שיחק שלוש עונות. 

בספטמבר 2012 חתם לארבע שנים ברוסטוב מליגת העל הרוסית, ובשנת 2014 זכה עם הקבוצה בגביע הרוסי. בסך הכל שיחק שלוש שנים במועדון וערך 31 הופעות בליגה הבכירה ברוסיה. 

בשנת 2015 חזר קולו לדרום אפריקה וחתם בקייזר צ'יפס, אך לא הצליח לתפוס מקום קבוע בהרכב הקבוצה. כעבור שנתיים חתם בקבוצת מריצבורג יונייטד, במדיה שיחק שלוש עונות.

ב-19 באוגוסט 2020 הגיע קולו לישראל וחתם לשנתיים בהפועל תל אביב. ב-24 באוגוסט ערך את הופעת הבכורה שלו במועדון, כשפתח בהרכב בהפסד 1–4 למכבי פתח תקווה בגביע הטוטו. ב-13 בספטמבר ערך את הופעת הבכורה שלו בליגת העל, כשפתח בהרכב בהפסד 0–2 למ.ס. אשדוד.

ב-20 באפריל 2021 כבש קולו את שערו הראשון במדי הפועל תל אביב בניצחון 0–1 על הפועל כפר שלם ברבע גמר גביע המדינה. קולו העפיל עם הקבוצה עד לגמר גביע המדינה, אך לא שותף בהפסד הפועל 2-1 למכבי תל אביב בהארכה.

ב-25 בפברואר 2022 פורסם שהבלם עזב במפתיע את ישראל.

נבחרת לאומית
את הופעת הבכורה שלו במדי נבחרת דרום אפריקה ערך קולו ב-15 ביוני 2012, בניצחון 3–0 על נבחרת גבון, כאשר נכנס כמחליף בדקה ה-80. ב-5 ביוני 2018 כבש את שער הבכורה שלו בנבחרת, בניצחון 4–1 על .

תארים
רוסטוב
 הגביע הרוסי: 2013/2014

קישורים חיצוניים

 סטטיסטיקות ופרופיל באתר התאחדות הכדורגל הרוסית 
 דף השחקן באתר הרשמי של רוסטוב

הערות שוליים

כדורגלנים דרום אפריקאים
בלמי כדורגל דרום אפריקאים
דרבן: כדורגלנים
כדורגלני ממלודי סאנדאונס
כדורגלני רוסטוב
כדורגלני קייזר צ'יפס
כדורגלני הפועל תל אביב
כדורגלני נבחרת דרום אפריקה
כדורגלנים זרים בישראל
ספורטאים זרים ברוסיה
ספורטאים זרים באזרבייג'ן
דרום אפריקאים שנולדו ב-1991